Andera PES-00069

EH Bildu Nafarroa talde parlamentarioari atxikitako foru parlamentari Maiorga Ramírez Errok idatziz erantzuteko galdera egin du (10-20/PES-0069), Parlamentuko erregistroan 3480 irteera-zenbakia duena, jakiteko ea 2019ko PFEZaren aitorpen-proposamenak zergatik ez diren postaz bidaliko eta ea nor den erabaki horren erantzulea. Hona Ekonomia eta Ogasuneko kontseilariaren erantzuna:

2019ko PFEZaren aitorpen-proposamenak zergadunaren esku jarri behar zirenean (apirilaren amaiera aldean) alarma-egoera indarrean zegoelako erabaki zuen Nafarroako Foru Ogasunak horiek postaz ez bidaltzea. Une horretan, Correos-ek gutxieneko zerbitzuak eta ezinbesteko zerbitzuak baizik ez zituen ematen; beraz, ez zegoen bermatuta bidalketa masibo bat (200.000 proposamen baino gehiago) zergadunek behar bezala jasoko zutenik.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko abuztuaren 4an

Lehendakaritzako, Berdintasuneko, Funtzio Publikoko eta Barneko kontseilaria, Ekonomia eta Ogasuneko kontseilariaren ordez: Javier Remírez Apesteguía